Politiet blev i aftes kort før klokken 23.00 kaldt ud til en benzinstation i Aalborg Øst, da nogen mente, at de havde set en gruppe unge fylde benzin på flasker. Men da patruljen dukker op med to betjente, samledes de godt 20 unge omkring betjentene og blev truende. Tre andre patruljer støder til, stavene bliver trukket og pebersprayen kom i brug, og først da stak de unge af. Stavene kom dog ikke i brug. En 17-årig dreng blev taget med en ulovlig knallert, men der er ingen anholdte i sagen.
Politiet måtte i aftes tage pebersprayen i brug, da en større gruppe unge blev truende.